Javaslat: a Tanács rendelete az Indiából származó pamutféle ágyneműk behozatalára vonatkozó végleges kiegyenlítő vám kivetéséről szóló 74/2004/EK rendelet módosításáról /* COM/2008/0477 végleges */





[pic] | AZ EURÓPAI KÖZÖSSÉGEK BIZOTTSÁGA | Brüsszel, 18.7.2008 COM(2008) 477 végleges Javaslat: A TANÁCS RENDELETE az Indiából származó pamutféle ágyneműk behozatalára vonatkozó végleges kiegyenlítő vám kivetéséről szóló 74/2004/EK rendelet módosításáról (előterjesztő: a Bizottság) INDOKOLÁS 1. A JAVASLAT HÁTTERE - A javaslat indokai és célkitűzései A javaslat tárgya a legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező támogatott behozatallal szembeni védelemről szóló, 1997. október 6-i 2026/97/EK tanácsi rendelet (a továbbiakban: alaprendelet) alkalmazása az Indiából származó pamutféle ágyneműk behozatalával kapcsolatos eljárásban. - Általános háttér A javaslat az alaprendelet végrehajtásának összefüggésében és az abban megállapított tartalmi és eljárási követelményeknek megfelelően elvégzett vizsgálat eredményeként jött létre. - A javaslat által érintett területen meglévő rendelkezések A 2143/2004/EK[1], a 122/2006/EK[2] és az 1840/2006/EK[3] tanácsi rendelettel módosított, az Indiából származó pamutféle ágyneműk behozatalára vonatkozó végleges kiegyenlítő vám kivetéséről szóló 74/2004/EK tanácsi rendelet[4]. Javaslat a Közösségbe első ízben exportálók új exportáló termelői elbánásban való részesítéséről. - Összhang az Unió más szakpolitikáival és célkitűzéseivel Nem alkalmazható. 2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT - Konzultáció az érdekelt felekkel A Bizottság tájékoztatta a kérelmezőket és a közösségi gazdasági ágazatot a vizsgálat eredményeiről, és lehetőséget adott észrevételek benyújtására. - Szakvélemények bekérése és felhasználása Nem volt szükség külső szakértők bevonására. - Hatásvizsgálat Ez a javaslat az alaprendelet végrehajtásának eredménye. Az alaprendelet nem irányoz elő általános hatásvizsgálatot, de tartalmazza a megvizsgálandó feltételek részletes listáját. 3. A JAVASLAT JOGI ELEMEI - A javasolt intézkedés összefoglalása A 74/2004/EK rendelettel a Tanács végleges kiegyenlítő vámot vetett ki az Indiából származó pamutféle ágyneműk Közösségbe történő behozatalára. Mivel az érintett terméknek nagyszámú exportőre/termelője van Indiában, az eredeti vizsgálatban exportáló termelői minta kiválasztásra került sor. A mintába bekerülő vállalatok esetében a vizsgálat 4,4 %–10,4 % közötti egyedi vámtételt, a mintába be nem kerülő együttműködő vállalatok esetében pedig 7,6 %-os vámtételt állapított meg. A nem jelentkező, illetve a vizsgálatban együtt nem működő vállalatok esetében 10,4 %-os maradékvám-tételt vetettek ki. A 74/2004/EK tanácsi rendelet 2. cikke lehetővé tette az ugyanezen cikkben meghatározott feltételeknek megfelelő exportőrök/termelők számára, hogy ugyanabban az elbánásban részesüljenek, mint a mintába be nem került együttműködő vállalatok (a továbbiakban: újexportőr-státusz). A 74/2004/EK tanácsi rendelet háromszor módosították: a 2143/2004/EK, a 122/2006/EK, majd az 1840/2006/EK tanácsi rendelettel. Mindhárom rendelet kiegészítette a 74/2004/EK tanácsi rendelet mellékletében felsorolt indiai exportáló termelők jegyzékét olyan vállalatok nevével, amelyek exportálják az érintett, Indiából származó terméket, és amelyek megfelelnek a rendeletben meghatározott feltételeknek. Az újexportőr-státuszt kérelmező 20 indiai exportőr/termelő közül kettő elegendőnek ítélt bizonyítékot szolgáltatott ahhoz, hogy a 74/2004/EK tanácsi rendeletet módosítsák, és nevükkel kiegészüljön azon vállalatok jegyzéke, amelyek esetében a 7,6 %-os, súlyozott átlagot kitevő vámtétel alkalmazandó. Ennélfogva a Bizottság javasolja, hogy a Tanács fogadja el a mellékelt rendeletjavaslatot, amely rendeletet ezután a Hivatalos Lapban a lehető legrövidebb időn belül ki kell hirdetni. - Jogalap A legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező támogatott behozatallal szembeni védelemről szóló, 1997. október 6-i 2026/97/EK tanácsi rendelet. - A szubszidiaritás elve A javaslat a Közösség kizárólagos hatáskörébe tartozik, a szubszidiaritás elve ezért nem alkalmazható. - Az arányosság elve A javaslat megfelel az arányosság elvének a következő ok(ok) miatt: A fent említett rendeletek meghatározzák az intézkedés jellegét, amely nem hagy teret nemzeti döntésnek. Nem alkalmazható utalás arra vonatkozóan, hogy a Közösséget, a nemzeti kormányokat, a regionális és helyi hatóságokat, a gazdasági szereplőket és a polgárokat sújtó pénzügyi és adminisztratív terhet hogyan csökkentsék a lehető legkisebbre, és ez a teher milyen mértékben legyen arányos a javaslat célkitűzésével. - Az eszközök megválasztása Javasolt eszköz: rendelet. Más eszközök nem lennének alkalmasak a következő ok(ok) miatt: A fent említett alaprendelet nem rendelkezik más választási lehetőségről. 4. KÖLTSÉGVETÉSI VONZAT A javaslatnak nincs hatása a Közösség költségvetésére. Javaslat: A TANÁCS RENDELETE az Indiából származó pamutféle ágyneműk behozatalára vonatkozó végleges kiegyenlítő vám kivetéséről szóló 74/2004/EK rendelet módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 1997. október 6-i 2026/97/EK tanácsi rendeletre[5] (a továbbiakban: alaprendelet), tekintettel az Indiából származó pamutféle ágyneműk behozatalára vonatkozó végleges kiegyenlítő vám kivetéséről szóló, 2004. január 13-i 74/2004/EK tanácsi rendelet[6] 2. cikkére, tekintettel a Bizottságnak a tanácsadó bizottsággal folytatott konzultációt követően benyújtott javaslatára, mivel: A. ELŐZŐ ELJÁRÁS (1) A 74/2004/EK tanácsi rendelettel[7] (a továbbiakban: eredeti rendelet) a Tanács végleges kiegyenlítő vámot vetett ki az Indiából származó, az ex 6302 21 00 (6302 21 00 81, 6302 21 00 89 TARIC-kód), ex 6302 22 90 (6302 22 90 19 TARIC-kód), ex 6302 31 00 (6302 31 00 90 TARIC-kód) és ex 6302 32 90 (6302 32 90 19 TARIC-kód) KN-kód alá tartozó pamutféle ágyneműknek a Közösségbe történő behozatalára. Mivel nagyszámú, az érintett terméket exportáló termelő működött együtt Indiában, a 2026/97/EK tanácsi rendelet[8] (a továbbiakban: alaprendelet) 27. cikkének megfelelően indiai exportáló termelőkből minta kiválasztására került sor; a vizsgálat a mintába bekerülő vállalatok esetében 4,4 %–10,4 % terjedő egyedi vámtételt, a mintába be nem kerülő együttműködő vállalatok esetében pedig 7,6 %-os vámtételt állapított meg. Az összes többi vállalat esetében 10,4 %-os maradékvám-tétel kivetésére került sor. (2) A 74/2004/EK tanácsi rendelet 2. cikke kimondja, hogy ha bármilyen új exportáló termelő Indiában elégséges bizonyítékot szolgáltat a Bizottságnak arra, hogy nem exportálta a Közösségbe az 1. cikk (1) bekezdésében leírt termékeket a vizsgálati időszakban (2001. október 1. és 2002. szeptember 30. között) (a továbbiakban: első feltétel), hogy nem áll kapcsolatban egyik olyan exportőrrel vagy termelővel sem Indiában, amelyre az említett rendelettel kivetett exporttámogatás-ellenes intézkedéseket alkalmazni kell (a továbbiakban: második feltétel), és hogy az érintett terméket a Közösségbe ténylegesen az után a vizsgálati időszak után exportálta, amelyen az intézkedések alapulnak, vagy visszavonhatatlan szerződéses kötelezettséget vállalt arra, hogy jelentős mennyiséget exportáljon a Közösségbe (a továbbiakban: harmadik feltétel), akkor az említett rendelet 1. cikkének (3) bekezdése módosítható, az új exportáló termelő pedig megkaphatja a mintába be nem kerülő együttműködő vállalatok esetében alkalmazandó – vagyis 7,6 %-os – vámtételt. (3) Az eredeti rendeletet háromszor módosult, nevezetesen a 2143/2004/EK[9], a 122/2006/EK[10] és a 1840/2006/EK[11] tanácsi rendelettel. Mindhárom rendelet kiegészítette a mellékletet olyan vállalatok nevével, amelyek exportálják az érintett terméket, és amelyek megfelelnek az eredeti rendeletben meghatározott feltételeknek. B. ÚJ EXPORTŐRÖK/TERMELŐK ÁLTAL BENYÚJTOTT KÉRELMEK (4) Az előző módosító rendelet kihirdetése óta 20 indiai vállalat kérelmezte, hogy ugyanabban az elbánásban részesüljön, mint az eredeti vizsgálatban együttműködő, de a mintába be nem kerülő vállalatok („újexportőr-státusz”). (5) A 20 kérelmező a következő volt: Kérelmező vállalat | Város | K.K.P. Textiles Limited | Tamil Nadu | Kashmiri Lal Tarun Khanna PVT LTD | Amritsar | Premier Polyweaves Private Limited | Coimbatore | Home Fashions International | Kerala | Y.J. Enterprises | Mumbai | KaLaM Designs | Ahmedabad | Himatsingka Linens | Bangalore | S.K.T. Textile Mills | Coimbatore | Shetty Garments Private Ltd. | Mumbai | TAVOY Workwear | Mumbai | Orient Craft Limited | Haryana | GHCL Limited | Gujarat | Indo Count Industries Limited | Mumbai | Vijayeswari Textiles Limited | Coimbatore | Nest Exim | Mumbai | Prakash Textiles | Coimbatore | Prakash Woven Private Limited. | Coimbatore | Sotexpa Qualidis Textiles India Private Ltd | Coimbatore | BKS Textiles Pvt. Ltd | Coimbatore | JDA Textiles | Chennai | (6) Tizenegy vállalat nem válaszolt a kérdőívre, amely azt kívánta ellenőrizni, hogy megfelelnek-e a 74/2004/EK tanácsi rendelet 2. cikkében előírt feltételeknek, így kérelmüket el kellett utasítani. (7) A fennmaradó 9 vállalat hiánytalanul kitöltött kérdőívet küldött vissza, ezért az ő esetükben a Bizottság megvizsgálta az újexportőr-státusz lehetőségét. (8) A fent említett indiai exportőrök/termelők közül kettő esetében a Bizottság úgy ítélte meg, hogy elégséges bizonyítékot szolgáltattak arra, hogy teljesítik az eredeti rendeletben meghatározott feltételeket és ezáltal megadható számukra a mintában nem szereplő együttműködő vállalatok esetében alkalmazandó (7,6 %-os) vámtétel, és hogy ennek következtében bekerülhetnek az exportáló termelőknek a 2143/2004/EK, a 122/2006/EK és a 1840/2006/EK tanácsi rendelettel módosított 74/2004/EK tanácsi rendelet mellékletében feltüntetett jegyzékébe. (9) A fennmaradó hét vállalat újexportőr-státusz iránti kérelmét a következő okok miatt el kellett utasítani: (10) Két vállalat nem tudta bizonyítani, hogy a vizsgálati időszak után exportálta az érintett terméket a Közösségbe, vagy hogy visszavonhatatlan szerződéses kötelezettséget vállalt arra, hogy jelentős mennyiséget exportáljon a Közösségbe. Vagyis nem teljesítették a harmadik feltételt. (11) Egy vállalat nem tudta bemutatni a figyelembe vett időszak eladási főkönyvét, vagyis nem tudta bizonyítani, hogy nem exportálta az érintett terméket a vizsgálati időszak alatt. Egy másik vállalat esetében megállapították, hogy exportálta az érintett terméket a vizsgálati időszak alatt. Ezek a vállalatok tehát nem teljesítették az első feltételt. (12) Egy vállalat a határidő lejárta után válaszolt a kérdőívre, és kérelméből fontos dokumentumok hiányoztak. Egy másik vállalat nem válaszolt a hiányosságokat tartalmazó, további információkat kérő levélre. Ez a két vállalat tehát nem nyújtott elegendő bizonyítékot arra, hogy teljesítette az eredeti rendeletben foglalt feltételeket. (13) Végül egy vállalatról megállapították, hogy kapcsolatban áll egy, az eredeti rendeletben megnevezett vállalattal, az újexportőr-státuszért való kérelmét ezért el kellett utasítani, mivel nem teljesítette a második feltételt. (14) A Bizottság tájékoztatta a döntés okairól azokat a vállalatokat, amelyek nem kaptak újexportőr-státuszt, és lehetőséget adott nekik arra, hogy írásban állást foglaljanak. (15) A Bizottság az érdekelt felek által felhozott valamennyi érvet és beadványt megvizsgálta, és amennyiben azok jogosak voltak, kellően figyelembe vette őket. ELFOGADTA EZT A RENDELETET: 1. cikk A 74/2004/EK tanácsi rendelet mellékletében felsorolt indiai termelők jegyzéke kiegészül a következő vállalatokkal: Vállalat | Város | Home Fashions International | Kerala | GHCL Ltd. | Gujarat | 2. cikk Ez a rendelet az Európai Unió Hivatalos Lapjában történt közzétételét követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. a Tanács részéről az elnök […] [1] HL L 370., 2004.12.17., 1. o. [2] HL L 22., 2006.1.26., 3. o. [3] HL L 355., 2006.12.15., 4. o. [4] HL L 12, 2004.1.17., 1. o. [5] HL L 288., 1997.10.21., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet. [6] HL L 12, 2004.1.17., 1. o. A legutóbb az 1840/2006/EK rendelettel (HL L 355., 2006.12.15., 4. o.) módosított rendelet. [7] HL L 12, 2004.1.17., 1. o. [8] A legutóbb a 461/2004/EK rendelettel (HL L 77., 2004.3.13., 12. o.) módosított 2026/97/EK tanácsi rendelet (HL L 228., 1997.10.21., 1. o.). [9] HL L 370., 2004.12.17., 1. o. [10] HL L 22., 2006.1.26., 3. o. [11] HL L 355., 2006.12.15., 4. o.